ගල්ගමුවේ දළ පූට්ටුවා වෙඩි තබා ඝාතනය කිරීම සම්බන්ධයෙන් මේ වනවිට සැකකරුවන් 10 දෙනෙකු අත්අඩංගුවට ගෙන තිබෙනවා.පෙරේදා දිනයේද ග්‍රාම නිලධාරීන් දෙදෙනෙකු සිද්ධිය සම්බන්ධයෙන් අත්අඩංගුවට ගනු ලැබුවේ ඝාතනය කළ දළ පූට්ටුවාගේ ඇත්දළවලින් නිම කරන ලද පෙන්ඩන්ට් 3 ක්ද සමගයි.මේ අතර ට්විටර් පණිවිඩයක් මගින් නිතිය, සාමය සහ දක්ෂිණ සංවර්ධන අමාත්‍ය සාගල රත්නායක සඳහන් කළේ මෙම සිද්ධියට සම්බන්ධ සියලූ පුද්ගලයන්ට එරෙහිව නීතිය දැඩිව ක්‍රියාත්මක කරන බවයි.එමෙන්ම වෙඩි තබා ඝාතනය කරන ලද ගල්ගමුවේ දළ පුට්ටුවාගේ ඇත් දළ යුගල සහ ගජමුතු සම්බන්ධයෙන් විශේෂ විමර්ශනයක් සිදු කොට ඊට අදාල වාර්තා දෙකක් ඉදිරිපත් කරන ලෙස මහව මහේස්ත්‍රාත් අධිකරණය, ජාතික කෞතුකාගාරයට සහ ජාතික සත්වෝද්‍යානයට පසුගියදා නියෝග කළා .